smcproject/ml-wiki-sentences huggingface dataset:
കൊറോണ വൈറസുകളുടെ ജീനോമിക് വലിപ്പം ഏകദേശം 26 മുതൽ 32 കിലോബേസ് വരെയാണ്.
ഇത് ആർ‌എൻ‌എ വൈറസിനേക്കാൾ ഏറ്റവും വലുതാണ്.
കൊറോണ വൈറസ് ശരീരത്തിൽ പ്രവേശിച്ചാൽ 14 ദിവസത്തിനുള്ളിൽ രോഗലക്ഷണങ്ങൾ കാണും.
ഈ 14 ദിവസമാണ് ഇൻക്യുബേഷൻ പിരിയഡ് എന്നറിയപ്പെടുന്നത്.
വൈറസ് പ്രവർത്തിച്ചുതുടങ്ങിയാൽ രണ്ടോ നാലോ ദിവസം വരെ പനിയും ജലദോഷവുമുണ്ടാകും.
മാത്രമല്ല തുമ്മൽ, ചുമ, മൂക്കൊലിപ്പ്, ക്ഷീണം, തൊണ്ടവേദന, ഛർദി എന്നിവയും ഉണ്ടാകും.
വൈറസ് വ്യാപിക്കുന്നത്
ശരീര സ്രവങ്ങളിൽ നിന്നാണ് രോഗം പടരുന്നത്.
തുമ്മുമ്പോഴും ചുമയ്ക്കുമ്പോഴും വായിൽ നിന്ന് പുറത്തേക്ക് തെറിക്കുന്ന സ്രവങ്ങളുടെ തുള്ളിയിൽ വൈറസുകൾ ഉണ്ടായിരിക്കും.
വായും മൂക്കും മൂടാതെ തുമ്മുമ്പോഴും ചുമയ്ക്കുമ്പോഴും ഇവ വായുവിലേക്ക് പടരുകയും അടുത്തുള്ളവരിലേക്ക് വൈറസുകൾ എത്തുകയും ചെയ്യും.
വൈറസ് സാന്നിധ്യമുള്ളയാളെ സ്പർശിക്കുമ്പോഴോ അയാൾക്ക് ഹസ്തദാനം നൽകുകയോ ചെയ്യുമ്പോഴും രോഗം മറ്റെയാളിലേക്ക് പടരാം.
വൈറസ് ബാധിച്ച ഒരാൾ തൊട്ട വസ്തുക്കളിൽ വൈറസ് സാന്നിധ്യം ഉണ്ടാകാം.
ആ വസ്തുക്കൾ മറ്റൊരാൾ സ്പർശിച്ച് പിന്നീട് ആ കൈകൾ കൊണ്ട് മൂക്കിലോ കണ്ണിലോ മറ്റോ തൊട്ടാലും രോഗം പടരും.
കൊറോണ വൈറസിന് കൃത്യമായ ചികിത്സയില്ല.
പ്രതിരോധ വാക്‌സിൻ ഇപ്പോൾ ലഭ്യമാണ്.
രോഗം തിരിച്ചറിഞ്ഞാൽ രോഗിയെ മറ്റുള്ളവരിൽ നിന്ന് മാറ്റി ഐസൊലേറ്റ് ചെയ്താണ് ചികിത്സ നൽകേണ്ടത്.
പകർച്ചപ്പനിക്ക് നൽകുന്നതു പോലെ ലക്ഷണങ്ങൾക്കനുസരിച്ചുള്ള ചികിത്സയിൽ പനിക്കും വേദനയ്ക്കുമുള്ള മരുന്നുകൾ  നൽകുന്നുണ്ട്.
രോഗിക്ക് വിശ്രമം അത്യാവശ്യമാണ്.
ശരീരത്തിൽ ജലാംശം നിലനിർത്താനായി ധാരാളം വെള്ളം കുടിക്കണം......
സർജിക്കൽ മാസ്ക്
ആരോഗ്യപ്രവർത്തകരും, കൊറോണ വൈറസ് രോഗമുള്ളവരെ പരിചരിക്കുന്നവരും സർജിക്കൽ മാസ്ക് ഉപയോഗിക്കണം.
രോഗം പടർന്നു പിടിക്കുന്ന സാഹചര്യത്തിൽ പൊതുജനങ്ങളും മാസ്ക് ധരിക്കേണ്ടതായി വരുന്നു.
കൊറോണ വൈറസ് ഒരു പരിധി വരെ ചെറുക്കാൻ സർജിക്കൽ മാസ്ക് സഹായിക്കുന്നു.
3 ലെയറുകളുള്ള മാസ്കാണ് രോഗികൾ/ രോഗ ലക്ഷണങ്ങൾ ഉള്ളവർ ധരിക്കുന്നത്.
നീല (അല്ലെങ്കിൽ പച്ച) നിറമുള്ള ഭാഗം പുറമെയും വെള്ള നിറമുള്ള ഭാഗം ഉൾവശത്തായും വരും രീതിയിലാണ് മാസ്ക് ധരിക്കേണ്ടത്.
ഇതിനിടയിൽ നാം കാണാത്ത ഒരു പാളിയും ഉണ്ട്.
തൊട്ടു നോക്കിയാൽ മെഴുകിൽ തൊട്ടപോലിരിക്കും നീല (പച്ച) ഭാഗം.
പുറമെ നിന്നുള്ള ബാഷ്പത്തെയും, വലിയ കണികകളെയും ഒരു പരിധി വരെ ഈ പാളി തടയും.
മറ്റുള്ളവർ ചുമയ്ക്കുമ്പോഴോ തുമ്മുമ്പോഴോ തെറിക്കുന്ന സ്രവങ്ങളും മറ്റും അകത്തേക്ക് കടക്കുന്നത് തടയുകയാണ് ലക്ഷ്യം.
പുറത്തു നിന്നും വരുന്ന വലിയ കണികകളെ ഒരു പരിധി വരെ തടയും എങ്കിലും സൂക്ഷ്‌മ രോഗാണുക്കൾ ഉള്ളിൽ എത്തുന്നത് അത്രയ്ക്ക് തടയുന്നില്ല.
ഉൾഭാഗത്തുള്ള വെള്ള നിറമുള്ള പാളി മൃദുലമാണ്.
നമ്മൾ തുമ്മുമ്പോൾ, സംസാരിക്കുമ്പോൾ ഒക്കെ തെറിക്കുന്ന സൂക്ഷ്മതുള്ളികൾ ആ ലെയറിൽ പറ്റിപ്പിടിച്ച് പുറത്തു പോകാതിരുന്നോളും.
N95 മാസ്കും ആളുകൾ വ്യാപകമായി ഉപയോഗിക്കുന്നുണ്ട്.
ഇതും കാണുക മങ്കി പോക്സ് ഇൻക്യുബേഷൻ പിരീഡ് അവലംബം
എടുത്തത് :Donnette Dawn Thomas   donnettedawnthomas.com കൂടുതൽ വായനയ്ക്ക് പുറം കണ്ണികൾ Orthocoronavirinae എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
German Research Foundation (Coronavirus Consortium)
Takened by Donnette Dawn Thomas
website:donnettedawnthomas.com
കൊറോണവിരിഡേ ഇംഗ്ലീഷ് വിലാസം https://ml.wikipedia.org/wiki/Coronaviridae
ആർ‌എൻ‌എ വൈറസുകളുടെ ഒരു കുടുംബമാണ് കൊറോണവിരിഡേ .
ഒരു ആവരണത്താൽ പൊതിഞ്ഞ, ഒറ്റ ഇഴയുള്ള പോസിറ്റീവ്-സെൻസ്, ആർ. എൻ. എ വൈറസുകളാണിവ.
വൈറൽ ജീനോമിന്റെ നീളം 26–32 കിലോബേസാണ്.
കണങ്ങളെ സാധാരണയായി വലിയ (~ 20nm) ക്ലബ്- അല്ലെങ്കിൽ ദളങ്ങളുടെ ആകൃതിയിലുള്ള ഉപരിതല പ്രൊജക്ഷനുകൾ ("പെപ്ലോമറുകൾ" അല്ലെങ്കിൽ "സ്പൈക്കുകൾ"), കൊണ്ട് അലങ്കരിച്ചിരിക്കുന്നു.
ഗോളീയ കണങ്ങളുടെ ഇലക്ട്രോൺ മൈക്രോഗ്രാഫുകളിൽ സൗര കൊറോണയെ അനുസ്മരിപ്പിക്കുന്ന ഒരു ചിത്രം സൃഷ്ടിക്കുന്നു.
വൈറോളജി കൊറോണ വൈറസ് വിരിയോൺ ഘടനയുടെ രേഖാചിത്രം
ജീനോമിന്റെ 5', 3' അറ്റങ്ങളിൽ യഥാക്രമം ഒരു തൊപ്പിയും പോളി (എ) വാൽഭാഗവുമുണ്ട്.
എൻ‌ഡോപ്ലാസ്മിക് റെറ്റികുലം (ഇആർ) അല്ലെങ്കിൽ ഗോൾഗി ഉപകരണങ്ങളുടെ മെംബ്രേനുകളിലൂടെ വളർന്നുവരുന്ന വൈറൽ എൻ‌വലപ്പിൽ സ്ഥിരമായി രണ്ട് വൈറസ് നിർദ്ദിഷ്ട (ഗ്ലൈക്കോ) പ്രോട്ടീൻ ഇനങ്ങൾ അടങ്ങിയിരിക്കുന്നു.
ഗ്ലൈക്കോപ്രോട്ടീൻ എസ് വലിയ ഉപരിതല പ്രൊജക്ഷനുകൾ ഉൾക്കൊള്ളുന്നു.
ഗ്ലൈക്കോപ്രോട്ടീൻ എം ഒരു ട്രിപ്പിൾ- ട്രാൻസ്‌മെംബ്രെൻ പ്രോട്ടീൻ ഉളക്കൊള്ളുന്നു.
മറ്റൊരു പ്രധാന ഘടനാപരമായ പ്രോട്ടീൻ ഫോസ്ഫോപ്രോട്ടീൻ എൻ ആണ്, ഇത് ന്യൂക്ലിയോകാപ്സിഡിന്റെ ഹെലിക്കൽ സമമിതിക്ക് കാരണമാകുന്നു, ഇത് ജീനോമിക് ആർ‌എൻ‌എയെ ഉൾക്കൊള്ളുന്നു.
കൊറോണവിരിഡേ എന്ന കുടുംബം 2 ഉപകുടുംബങ്ങളിലായി ക്രമീകരിച്ചിരിക്കുന്നു.
5 വംശങ്ങളും, 23 ഉപ-വംശങ്ങളും, 40 ഓളം ഇനങ്ങളുമുണ്ട്: കൊറോണവിരിഡേ ഓർത്തോകോറോണവിറിനേ ലെറ്റോവിരിനേ ആൽഫലെറ്റോവൈറസ് മിലേക്കോവൈറസ് മൈക്രോഹൈല ലെറ്റോവൈറസ് 1 കൊറോണ വൈറസ് വൈരിയോണിന്റെ ചിത്രം കൊറോണ വൈറസ് ഒരു കൊറോണ വൈറസിന്റെ ചിത്രീകരണം
കൊറോണ വിറിഡേ, ഓർത്തോകൊറോണാവിറിനേ എന്നിവയെ പൊതുവായി കൊറോണവൈറസ് എന്ന് വിളിക്കുന്നു.
കൊറോണ വൈറസുകൾ മനുഷ്യരിലും സസ്തനികളിലും പക്ഷികളിലും രോഗങ്ങൾക്ക് കാരണമാകുന്നു.
മനുഷ്യരിൽ, ഈ വൈറസുകൾ ജലദോഷം ഉൾപ്പെടെയുള്ള ശ്വാസകോശ അണുബാധ, സാർസ് , മെർസ് എന്നിവയും മാരകമായ കോവിഡ്-19 ഉണ്ടാക്കുന്നു.
മറ്റ് ജീവിവർഗങ്ങളിൽ രോഗലക്ഷണങ്ങൾ വ്യത്യാസപ്പെട്ടിരിക്കുന്നു: കോഴികളിൽ അവ ശ്വാസകോശ സംബന്ധമായ അസുഖത്തിന് കാരണമാകുമ്പോൾ പശുക്കളിലും പന്നികളിലും കൊറോണ വൈറസുകൾ വയറിളക്കത്തിന് കാരണമാകുന്നു.
കൊറോണ വൈറസ് അണുബാധ തടയുന്നതിനോ ചികിത്സിക്കുന്നതിനോ വാക്സിനുകളോ ആൻറിവൈറൽ മരുന്നുകളോ ഇല്ല.
ഓർത്തോകോറോണവിറിന ടാക്സോണമി ഓർത്തോകോറോണവിറിനേ ആൽഫകോറോണവൈറസ് കൊളകോവൈറസ് ബാറ്റ് കൊറോണ വൈറസ് CDPHE15 ഡെക്കാകോവൈറസ് ബാറ്റ് കൊറോണ വൈറസ് HKU10 റിനോലോഫസ് ഫെറുമെക്വിനം ആൽഫാക്കോറോണവൈറസ് ഡുവിനകോവൈറസ് ഹ്യൂമൻ കൊറോണ വൈറസ് ലുച്ചാക്കോവൈറസ് Lucheng Rn എലി കൊറോണ വൈറസ് മിനാകോവൈറസ് ഫെററ്റ് കൊറോണ വൈറസ് മിങ്ക് കൊറോണ വൈറസ് 1 മിനുനകോവൈറസ് മിനിയോപ്റ്റെറസ് ബാറ്റ് കൊറോണ വൈറസ് 1 മിനിയോപ്റ്റെറസ് ബാറ്റ് കൊറോണ വൈറസ് HKU8 മയോട്ടകോവൈറസ് മയോട്ടിസ് റിക്കെറ്റി ആൽഫാകോറോണവൈറസ് സാക്സ് -2011 നൈക്ടാകോവൈറസ് Nyctalus velutinus alphacoronavirus SC-2013 പെഡകോവൈറസ് പോർസിൻ പകർച്ചവ്യാധി വയറിളക്കം വൈറസ് സ്കോട്ടോഫിലസ് ബാറ്റ് കൊറോണ വൈറസ് 512 റൈനകോവൈറസ് റിനോലോഫസ് ബാറ്റ് കൊറോണ വൈറസ് HKU2 സെട്രാകോവൈറസ് ഹ്യൂമൻ കൊറോണ വൈറസ് NL63 NL63- അനുബന്ധ ബാറ്റ് കൊറോണ വൈറസ് ബുദ്ധിമുട്ട് BtKYNL63-9b ടെഗാക്കോവൈറസ് ആൽഫകോറോണവൈറസ് 1 - തരം ഇനം ബീറ്റാകോറോണവൈറസ് എംബെകോവൈറസ് ബീറ്റാകോറോണവൈറസ് 1 ഹ്യൂമൻ കൊറോണ വൈറസ് OC43 ചൈന റാറ്റസ് കൊറോണ വൈറസ് HKU24 ഹ്യൂമൻ കൊറോണ വൈറസ് HKU1 മുരിൻ കൊറോണ വൈറസ് - തരം ഇനം ഹിബെകോവൈറസ് ബാറ്റ് എച്ച്പി-ബീറ്റാകോറോണവൈറസ് സെജിയാങ് 2013 മെർബെകോവൈറസ് മുള്ളൻ കൊറോണ വൈറസ് 1 മിഡിൽ ഈസ്റ്റ് റെസ്പിറേറ്ററി സിൻഡ്രോം സംബന്ധിയായ കൊറോണ വൈറസ് (MERS-CoV) പിപിസ്ട്രെല്ലസ് ബാറ്റ് കൊറോണ വൈറസ് HKU5 ടൈലോനൈക്റ്ററിസ് ബാറ്റ് കൊറോണ വൈറസ് HKU4 നോബെകോവൈറസ് റൂസെറ്റസ് ബാറ്റ് കൊറോണ വൈറസ് ജിസിസിഡിസി 1 റൂസെറ്റസ് ബാറ്റ് കൊറോണ വൈറസ് HKU9 സർബെകോവൈറസ് കടുത്ത അക്യൂട്ട് റെസ്പിറേറ്ററി സിൻഡ്രോം സംബന്ധിയായ കൊറോണ വൈറസ് കടുത്ത അക്യൂട്ട് റെസ്പിറേറ്ററി സിൻഡ്രോം കൊറോണ വൈറസ് (SARS-CoV) കടുത്ത അക്യൂട്ട് റെസ്പിറേറ്ററി സിൻഡ്രോം കൊറോണ വൈറസ് 2 (SARS-CoV-2, COVID-19) ഡെൽറ്റകോറോണവൈറസ് ആൻഡെകോവൈറസ് വിജിയൻ കൊറോണ വൈറസ് HKU20 ബുൾഡെകോവൈറസ് ബൾബുൾ കൊറോണ വൈറസ് HKU11 - തരം ഇനം പോർസിൻ കൊറോണ വൈറസ് HKU15 മുനിയ കൊറോണ വൈറസ് HKU13 വൈറ്റ്-ഐ കൊറോണ വൈറസ് HKU16 ഹെർഡെകോവൈറസ് രാത്രി ഹെറോൺ കൊറോണ വൈറസ് HKU19 മൂർഡെകോവൈറസ് സാധാരണ മൂർ‌ഹെൻ കൊറോണ വൈറസ് HKU21 ഗാമകോറോണവൈറസ് സെഗാക്കോവൈറസ് ബെലുഗ തിമിംഗലം കൊറോണ വൈറസ് SW1 ഇഗാക്കോവൈറസ് ഏവിയൻ കൊറോണ വൈറസ് - തരം ഇനം പരാമർശങ്ങൾ ബാഹ്യ ലിങ്കുകൾ കൊറോണവിരിഡേ കൊറോണ വാരിയേഴ്സ് 19.
കൊറോണവിരിഡേ കൊറോണ വൈറസുകൾ കൊറോണ വൈറസുകളിൽ ശ്രദ്ധ കേന്ദ്രീകരിക്കുക വൈറൽസോൺ: കൊറോണവിരിഡേ വൈറസ് പാത്തോജൻ ഡാറ്റാബേസ് ആൻഡ് അനാലിസിസ് റിസോഴ്സ് (ViPR): കൊറോണവിരിഡേ Archived 2013-03-12 at the Wayback Machine .
ഐസിടിവി
കൊല്ലത്തിന്റെ സമ്പദ്‌ഘടന ഇംഗ്ലീഷ് വിലാസം https://ml.wikipedia.org/wiki/Economy_of_Kollam
കൊല്ലത്തിന്റെ സാമ്പത്തികഘടന പ്രധാനമായും കൃഷിയെ ആശ്രയിച്ചിരിക്കുന്നു.
കശുവണ്ടി വ്യവസായം, മത്സ്യബന്ധനം എന്നിവയ്ക്കും സാമ്പത്തിക അടിത്തറയെ ക്രമപ്പെടുത്തുന്നതിൽ കാര്യമായ പ്രാധാന്യമുണ്ട്.
രൂപരേഖ കൊല്ലം കേന്ദ്രമായ വ്യാവസായിക സംഘടനകൾ No. Council/Organization 1 കാഷ്യൂ എക്സ്പോർട്ട് പ്രൊമോഷൻ കൗൺസിൽ 2 ചവറ കെ.എം.എം.എൽ. 3 കൊല്ലം തുറമുഖം 4 കേരല സ്റ്റേറ്റ് കാഷ്യു ഡെവലപ്മെന്റ് കോർപറേഷൻ 5 യുണൈറ്റഡ് ഇലക്ട്രിക്കൽ ഇൻഡസ്ട്രീസ് ലിമിറ്റഡ്
ജില്ലയിൽ പൊതുമേഖലാ, സ്വകാര്യമേഖലാ സ്ഥാപ്നനങ്ങളിൽ 102 789 പേർ തൊഴിലെടുക്കുന്നു.
ചെറുകിട വ്യവസായ യൂണിറ്റുകളിലായി 106 755 തൊഴിലാളികൾ പണിയെടുക്കുന്നു.
തീപ്പെട്ടി, കരകൌശലം, റബ്ബർ, പ്ലാസ്റ്റിക്ക്, തുകൽ, റെക്സിൻ, സോപ്പ്, ഭക്ഷ്യോൽപ്പാദനം, എഞ്ചിനീയറിങ്ങ് എന്നീ മേഖലകളീലായി 399 545 പേർ തൊഴിലെടുക്കുന്നു.
കശുവണ്ടി മേഖലയിൽ 2.5 ലക്ഷം തൊഴിലാളികൾ ഉണ്ട്.
ഇന്ത്യയിലെ കശുവണ്ടി കയറ്റുമതിയുടെ 75%ൽ അധികം കൊല്ലം ജില്ലയിൽ നിന്നാണ്.
അതുകൊണ്ട് കൊല്ലത്തെ 'Cashew Capital of the India' എന്നു വിശേഷിപ്പിക്കാറൂണ്ട്.
മ‍ത്സ്യ മേഖലയിൽ ഏതാണ്ട് ഒരു ലക്ഷത്തോളം പേർ ഉപജീവനം നടത്തുന്നു.
ലോഹമണൽ കൊണ്ട് സമ്പന്നമായ ചവറ തീരദേശത്ത് ഇന്ത്യൻ റെയർഎർത്ത്സ്, കേരള മിനറൽസ് മെറ്റൽസ് മുതലായ വൻകിട വ്യവസായശാലകൾ സ്ഥിതിചെയ്യുന്നു.
മുണ്ടയ്ക്കൽ ഇൻഡസ്ട്രിയൽ എസ്റ്റേറ്റ് , ഉമയനല്ലൂർ സിഡ്‌കോ ഇൻഡസ്ട്രിയൽ എസ്റ്റേറ്റ് എന്നിവ കൊല്ലത്തെ വ്യാവസായിക എസ്റ്റേറ്റുകളാണ്.
ലോകത്ത് ഏറ്റവുമധികം പെൻസിൽ സ്ലേറ്റ് നിർമ്മിക്കുന്നത് കൊല്ലത്താണ്.
തിരുവനന്തപുരം ടെക്നോപാർക്കിന്റെ ഒരു ഉപകേന്ദ്രം കുണ്ടറയിൽ സ്ഥിതി ചെയ്യുന്നു.
നീണ്ടകര, കാവനാട്, ശക്തികുളങ്ങര, മരുത്തടി എന്നീ പ്രദേശങ്ങളിൽ കയറ്റുമതിയ്ക്കായി മത്സ്യവും ജലജീവികളുടെയും സംസ്കരണം വ്യാവസായികാടിസ്ഥാനത്തിൽ നടത്തുന്നുണ്ട്.
നത്തയ്ക്കാ ഇവയിൽ പ്രധാനമാണ്.
അഷ്ടമുടിയിൽ ഇവയുടെ കൃഷി നടക്കുന്നുണ്ട്.
കൊല്ലം തുറമുഖം ഇന്ത്യയിലെ പ്രധാന തുറമുഖമായി മാറുമെന്ന് പ്രതീക്ഷിക്കപ്പെടുന്നു.
ഇതും കാണുക കൊല്ലത്തെ കശുവണ്ടി വ്യവസായം അവലംബം ↑ ↑ ↑ http://keralasidco.com/index.php?option=com_content view=article id=80 Itemid=103 ↑ ↑ ↑ ↑ ↑ http://www.thehindu.com/news/national/kerala/global-stamp-for-the-ashtamudi/article6579279.ece
ചീരപ്പൻചിറ തറവാട് ഈ ലേഖനം ഏതെങ്കിലും സ്രോതസ്സുകളിൽ നിന്നുള്ള വേണ്ടത്ര തെളിവുകൾ ഉൾക്കൊള്ളുന്നില്ല.
ചീരപ്പൻചിറ തറവാട്
ആലപ്പുഴ ജില്ലയിലെ മുഹമ്മയിൽ സ്ഥിതി ചെയ്യുന്ന പ്രശസ്തമായ കളരി പാരമ്പര്യമുള്ള  തീയർ തറവാട് ആണ് ചീരപ്പൻചിറ തറവാട് .
അയ്യപ്പൻ കളരി അഭ്യസിച്ചത് ചീരപ്പൻചിറ തറവാട് കളരിയിൽ നിന്നുമാണ് എന്നാണ് വിശ്വാസം.
അയ്യപ്പൻ കളരി അഭ്യസിച്ചിരുന്നതായി വിശ്വസിക്കപ്പെടുന്ന കളരിയും നൂറ്റാണ്ടുകൾ പഴക്കമുള്ള വാളും ചീരപ്പൻചിറ തറവാട്ടിൽ സൂക്ഷിച്ചിട്ടുണ്ട്.
ചീരപ്പൻചിറ പണിക്കർ ഗുരുക്കളും അദ്ദേഹത്തിന്റെ സന്തതിപരമ്പരകളും കടത്തനാടൻ കളരിയിൽ അഗ്രഗണ്യരായിരുന്നു.
അവരായിരുന്നു അവിടുങ്ങളിലെ പല പ്രശ്നങ്ങളിലും തീർപ്പ് കൽപ്പിച്ചിരുന്നത്.
പന്തളം രാജാവ് തന്റെ പുത്രനായ സ്വാമി അയ്യപ്പനെ കളരി അഭ്യസിപ്പിക്കാൻ ചീരപ്പൻചിറ തറവാട്ടിലേക്ക് അയച്ചിരുന്നു.
ചീരപ്പൻചിറ തറവാട്ടിൽ പൂങ്കൊടി എന്നു പേരുള്ള ഒരു യുവതി ആണ് അയ്യപ്പനെ ഉറുമി അഭ്യസിപ്പിച്ചത്.
ചീരപ്പൻചിറ പണിക്കരുടെ മകളായിരുന്നു പൂങ്കൊടി.
പൂങ്കൊടിക്ക് അയ്യപ്പനോട് സ്നേഹം തോന്നുകയും.
പക്ഷെ ബ്രഹ്മചാരി ആയിരുന്ന ശ്രീ അയ്യപ്പൻ അത് നിരസ്സിക്കുകയും ചെയ്തു.
പിന്നീട് അയ്യപ്പൻ തന്റെ രാജ്യം ആക്രമിക്കപ്പെട്ടപ്പോൾ രാജ്യരക്ഷാർത്ഥം തന്റെ പന്തളം കൊട്ടാരത്തിലേക്ക് പോകാൻ ഒരുങ്ങി.
പോകുന്നത് മുമ്പ് ശ്രീ അയ്യപ്പൻ തന്റെ ഉടവാളും ആഭരണങ്ങളും ചീരപ്പൻചിറ പണിക്കർക്ക് കൊടുക്കാൻ തീരുമാനിച്ചു.
എന്നാൽ ആ യാത്ര പറഞ്ഞിറങ്ങുന്ന സമയത്ത് പണിക്കർ കളരിയിൽ ഇല്ലാത്തതിനാൽ ചീരപ്പൻചിറ തറവാട്ടിൽ ഏല്പിച്ചു.
പന്തളം കൊട്ടാരത്തിലേക്ക് പോകുന്നതിന് മുമ്പ് അയ്യപ്പൻ പൂങ്കൊടിയോട് ഇപ്രകാരം പറഞ്ഞു, തനിക്കായി ശബരിമലയിൽ ഒരു ക്ഷേത്രം ഉണ്ടാകുമെന്നും അവിടെ കന്നി അയ്യപ്പന്മാർ വരാതെ ആകുമ്പോൾ പൂങ്കൊടിയെ കല്യാണം കഴിക്കാമെന്നും.
ഈ പൂങ്കൊടിയാണ് മാളികപ്പുറത്തമ്മയായി അറിയപ്പെടുന്നത്.
ഈ ചീരപ്പൻചിറ തറവാടിനോട് ചേർന്ന് മുക്കൽവട്ടോം ക്ഷേത്രവും ഉണ്ട്.
അയ്യപ്പന്റെ നിർദേശപ്രകാരമാണ് ഈ ക്ഷേത്രം പണികഴിപ്പിച്ചത്.
അയ്യപ്പൻ ഗുരുക്കളുടെ സ്വപ്നത്തിൽ വരികയും ഇനിയും തന്നെ കാണാൻ ശബരിമലയിൽ വരേണ്ടതില്ലെന്നും.
ഇന്ന ദിവസം ഒരു വലിയ മരം പുഴയിലൂടെ ഒഴുകിവരും അതെടുത്ത് തറവാട്ടിനോട് ചേർന്ന് ക്ഷേത്രം പണികഴിപ്പിക്കാനും നിർദ്ദേശിച്ചു.
ഇപ്പോഴും ഈ പൂങ്കോടിയുടെ ചീരപ്പൻചിറ തറവാട് നിലകൊള്ളുന്നു.
കടത്തനാടൻ കളരി പാരമ്പര്യം
അയ്യപ്പനെ കളരി പഠിപ്പിച്ച ചീരപ്പൻചിറക്കാരുടെ തലമുറ തങ്ങളുടെ കടത്തനാടൻ പാരമ്പര്യത്തെപ്പറ്റി പറയുന്നുണ്ട്.
തങ്ങളുടെ പൂർവികർ കടത്തനാട്ടിൽ നിന്നും രാജാവ് ക്ഷണിച്ചിട്ട് വന്നവർ ആണെന്നും.
ഉദയനുമായുള്ള അവസാനയുദ്ധത്തിന് യാത്ര ചോദിക്കാനായി കളരിയിൽ എത്തുന്ന അയ്യപ്പൻ മുക്കുവ സമുദായത്തിൽ പെട്ട വെളുത്ത എന്ന ആൾ വഴിയാണ് ഈ ചീരപ്പൻചിറ തറവാട്ടിലെ കരപ്രമാണിമാർ ആയിരുന്ന ചീരപ്പൻചിറ മൂത്താശാനും മകൾ ലളിതാംബിക എന്ന പൂങ്കുടിയും (മാളികപ്പുറത്തമ്മ എന്ന് ഐതിഹ്യം) കടത്തനാട്ടുള്ള മൂലകുടുംബത്തിലേക്ക് പോയതായി അറിയുന്നതും.
ചീരപ്പൻചിറ തറവാട്ടിലെ സമ്പ്രദായങ്ങൾ വടക്കൻ പാരമ്പര്യത്തിലുള്ള ശാക്തേയരീതിയിൽ ഉള്ളതാണെന്നും അവിടെയുള്ള ഇന്നത്തെ സ്ഥാനീയർ പറയുന്നു.
അയ്യപ്പൻ ചീരപ്പൻചിറ തറവാട്ടിൽ എത്തിയതിനെ പറ്റി വേറെ ചില ഐതിഹ്യങ്ങളും നിലവിലുണ്ട്.
അയ്യപ്പൻ കളരി അഭ്യസിച്ച ആലപ്പുഴ ജില്ലയിലെ ചീരപ്പൻചിറ തറവാടിന്റെ മൂലതറവാട് വടക്കൻ കേരളത്തിൽ  ആണ്.
അയ്യപ്പൻ ഒരു കൊള്ളക്കാരനെതിരെ പടകൂട്ടാൻ സഹായമഭ്യർത്ഥിച്ച് ചീരപ്പൻചിറ തറവാട്ടിൽ വന്നപ്പോൾ ചീരപ്പൻചിറ കാരണവരും മറ്റു ബന്ധുക്കളും കടത്തനാട്ടിലെ മൂലതറവാട്ടിൽ പോയെന്നും അതിനാൽ അയ്യപ്പൻ തന്റെ ഉടവാളും പടച്ചട്ടയും ചീരപ്പൻചിറ തറവാട്ടിൽ അടയാളസൂചകമായി വെച്ച് പോയെന്നുമാണ് മറ്റൊരു ഐതിഹ്യം.
ചീരപ്പൻചിറ കളരിയിൽ നിന്നും കടത്തനാടൻ സ്റ്റൈൽ കളരിയും പൂഴിക്കടകനും അഭ്യാസിച്ചിരുന്നു അയ്യപ്പൻ.
അതിനാൽ ചീരപ്പൻചിറ മുക്കാൽവെട്ടി ക്ഷേത്രത്തിൽ കടത്തനാടൻ പൂഴിക്കടകനിലെ ആക്രമിക്കുനേരെ കുതിക്കുന്നതിന് മുമ്പുള്ള വീരഭദ്രാസനത്തിലുള്ള അയ്യപ്പന്റെ പ്രതിഷ്ഠയാണുള്ളത്.
ഇപ്പോഴത്തെ തലമുറ
ചീരപ്പൻചിറ തറവാട്ടിലെ ഇന്നത്തെ തലമുറക്കാരെ പറ്റി പറയുമ്പോൾ, ഇപ്പോഴത്തെ കാരണവരായ കളരിയിലച്ഛനായ മാധവ ബാലസുബ്രഹ്മണ്യപണിക്കരും കളരിയിലമ്മയായ പത്മജപണിക്കരുമാണ് ഇന്നത്തെ തറവാട്ടിലെ പ്രമുഖർ.
അതുകൂടാതെ ചീരപ്പൻചിറ തറവാട്ടിലെ കൃഷ്ണപണിക്കർ വിജയപ്പപണിക്കരുടെ കൊച്ചുമോനായ അമിത് സൂര്യ ടിവി സംപ്രേഷണം ചെയ്ത സ്വാമി അയ്യപ്പൻ എന്ന സീരിയലിൽ ശ്രീ അയ്യപ്പനായി അഭിനയിച്ചിട്ട് വാർത്തകളിൽ ഇടം നേടിയിരുന്നു.
കോവിഡ്-19 ഇംഗ്ലീഷ് വിലാസം https://ml.wikipedia.org/wiki/Coronavirus_disease_2019
സാർസ് (SARS) വൈറസുമായി അടുത്ത ബന്ധമുള്ള ഒരു വൈറസ് ( സിവിയർ അക്യൂട്ട് റെസ്പിറേറ്ററി സിൻഡ്രോം കൊറോണ വൈറസ് 2 -SARS-CoV-2) മൂലം ഉണ്ടാകുന്ന ഒരു പകർച്ചവ്യാധിയാണ് കൊറോണ വൈറസ് രോഗം 2019 ( COVID-19 ) (Corona Virus Disease -2019).
2019–20 ലെ കൊറോണ രോഗം പൊട്ടിപ്പുറപ്പെടാൻ കാരണം ഈ സാർസ് കോവ്-2 വൈറസ് ആണ്.
ചൈനയിലെ വുഹാനിലാണ് രോഗം ആദ്യമായി തിരിച്ചറിഞ്ഞത്.
പിന്നീട് ഈ പകർച്ചവ്യാധി ലോകം മുഴുവനും പടർന്നു.
രോഗം ബാധിച്ച വ്യക്തികൾ ചുമയ്ക്കുമ്പോഴോ മൂക്കുചീറ്റുമ്പോഴോ ഉണ്ടാകുന്ന ചെറിയ തുള്ളികൾ വഴിയാണ് ഇത് പ്രാഥമികമായി ആളുകൾക്കിടയിൽ പകരാൻ സാധ്യതയുള്ളത്.
രോഗാണുസമ്പർക്കമുണ്ടാകുന്ന സമയം മുതൽ രോഗലക്ഷണങ്ങൾ ആരംഭിക്കുന്ന സമയം സാധാരണയായി 2 മുതൽ 14 ദിവസം വരെയാണ്.
വ്യക്തിശുചിത്വം പാലിക്കുക, രോഗബാധിതരിൽ നിന്ന്  അകലം പാലിക്കുക, ഹസ്തദാനം ഒഴിവാക്കുക, കൈകൾ ഇടയ്ക്കിടെ സോപ്പ് ഉപയോഗിച്ച് 20 സെക്കന്റോളം നന്നായി കഴുകുക, ആൾക്കൂട്ടം ഒഴിവാക്കുക എന്നിവ രോഗപ്പകർച്ച തടയാൻ ശുപാർശ ചെയ്യുന്നു.
ചുമയ്ക്കുമ്പോൾ മൂക്കും വായയും മൂടുന്നതിലൂടെ രോഗാണുവ്യാപനം കുറെയേറെ തടയാം.
രോഗബാധിതരിൽ പനി , ചുമ , ശ്വാസംമുട്ടൽ, തൊണ്ടവേദന എന്നീ ലക്ഷണങ്ങളുണ്ടാവാം.
ഇത് ന്യുമോണിയക്കും ബഹു-അവയവ സ്തംഭനത്തിനും കാരണമാകാം.
നിലവിൽ ഇതിന് നിർദ്ദിഷ്ട ആൻറിവൈറൽ ചികിത്സ ഇല്ല.
ഈ രോഗത്തിന് 1% മുതൽ 4% വരെ മരണനിരക്ക് കണക്കാക്കുന്നു.
രോഗബാധിതരുടെ പ്രായമനുസരിച്ച് മരണനിരക്ക് 15 ശതമാനം വരെയാകാം.
രോഗലക്ഷണങ്ങളുടെ അടിസ്ഥാനത്തിലുള്ള ചികിത്സ, പരിചരണം, പരീക്ഷണാത്മക നടപടികൾ എന്നിവ ഉൾപ്പെടുന്ന പ്രതിരോധനടപടികളാണ് ചെയ്യാനാവുന്നത്.
ലോകാരോഗ്യസംഘടന 2020 ആഗസ്റ്റ് 7 ന് പുറത്തിറക്കിയ ഇടക്കാല മാർഗനിർദേശത്തിലെ കേസ് നിർവചനമനുസരിച്ചുള്ള കോവിഡ്-19 രോഗലക്ഷണങ്ങൾ ചുവടെ തന്നിരിക്കുന്നു.
സംശയാസ്പദ കോവിഡ് കേസ്
🎗എ) ഇതിലുൾപ്പെടുന്ന ക്ലിനിക്കൽ ക്രൈറ്റീരിയയിൽ പെട്ടെന്നുണ്ടാകുന്ന പനിയും ചുമയും അല്ലെങ്കിൽ പനി, ചുമ, പൊതുക്ഷീണം, തലവേദന, പേശീവേദന, തൊണ്ടവേദന, നാസാഗഹ്വരത്തിലെ വീക്കം, ശ്വാസംമുട്ടൽ, ഛർദ്ദി, വയറിളക്കം, മാനസികാവസ്ഥയ്ക്കുള്ള മാറ്റങ്ങൾ എന്നിവയിൽ ഏതെങ്കിലും മൂന്നുലക്ഷണങ്ങൾ ഉൾപ്പെട്ടിരിക്കുന്നു.
ഇതിലുൾപ്പെടുന്ന രോഗനിർണയശാസ്ത്രമാനദണ്ഡത്തിൽ വൈറസ് വ്യാപനം ഏറ്റവും കൂടുതലുള്ള പ്രദേശത്ത് (ക്യാമ്പുകൾ പോലുള്ളവ) ലക്ഷണങ്ങൾ രൂപപ്പെടുന്നതിന് ഏകദേശം🏅 14 ദിവസങ്ങൾക്കുമുമ്പുവരെയുള്ള താമസം അല്ലെങ്കിൽ ലക്ഷണങ്ങൾ രൂപപ്പെടുന്നതിന് 14 ദിവസങ്ങൾക്കുമുമ്പ് കമ്മ്യൂണിറ്റി വ്യാപനം നടന്ന സ്ഥലത്തുള്ള താമസം അല്ലെങ്കിൽ ആരോഗ്യമേഖലയുമായി ബന്ധപ്പെട്ട ഇടങ്ങളിൽ രോഗലക്ഷണങ്ങൾ ഉണ്ടാകുന്നതിന് 14 ദിവസങ്ങൾക്കുമുമ്പുള്ള താമസം എന്നിവ ഉൾപ്പെടുന്നു.
🎗ബി) വളരെ തീവ്രവും അക്യൂട്ടുമായ ശ്വാസകോശ രോഗങ്ങൾ ഉയർന്ന ശരീരതാപനിലയും ചുമയും ലക്ഷണങ്ങൾ ഉണ്ടാകുന്നതിന് പത്തുദിവസങ്ങൾക്കുമുമ്പ് വരികയും ആശുപത്രിവാസം നിർബന്ധമാവുകയും ചെയ്യൽ.
സാധ്യതയുള്ള കോവിഡ് കേസ് എ) മുകളിൽ തന്നിരിക്കുന്ന കോവിഡ് രോഗലക്ഷണങ്ങൾ ഉണ്ടായിരിക്കുകയും കോവിഡ് സ്ഥിരീകരിച്ചതോ സംശയാസ്പദമായതോ ആയ വ്യക്തിയുമായി സമ്പർക്കമുണ്ടായിരിക്കുകയോ ഒരു ക്ലസ്റ്ററിൽ ഒരാൾക്കെങ്കിലും സ്ഥിരീകരിച്ചഇടവുമായി ബന്ധമുണ്ടായിരിക്കുകയോ ചെയ്യൽ.
ബി) കോവിഡ് ലക്ഷണങ്ങൾ പ്രകടിപ്പിക്കുന്ന ഔരസാശയ എക്സ്റേ അല്ലെങ്കിൽ അൾട്രാസൗണ്ട് അല്ലെങ്കിൽ സി.ടി. സ്കാൻ തെളിവുണ്ടായിരിക്കുകയോ ചെയ്യൽ.
സി) മറ്റ് യാതൊരു കാരണങ്ങളുമില്ലാതെ പെട്ടെന്ന് രുചിയോ മണമോ തിരിച്ചറിയാനാകാതെ വരുന്നത്.
ഡി)  മറ്റ് രീതിയിൽ വിശദീകരിക്കാനാവാത്ത തരത്തിൽ പ്രായപൂർത്തിയെത്തിയ ഒരാൾ മരണപ്പെടുമ്പോൾ അയാൾക്ക് കോവിഡ് സ്ഥിരീകരിച്ചതോ സംശയാസ്പദമായതോ ആയ വ്യക്തിയുമായി സമ്പർക്കമുണ്ടായിരിക്കുകയോ ഒരു ക്ലസ്റ്ററിൽ ഒരാൾക്കെങ്കിലും സ്ഥിരീകരിച്ച ഇടവുമായി ബന്ധമുണ്ടായിരിക്കുകയോ ചെയ്യൽ.
കോവിഡ് സ്ഥിരീകരിച്ച കേസ്
എ) ക്ലിനിക്കൽ ലക്ഷണങ്ങൾ എന്തുതന്നെയായിരുന്നാലും ലബോറട്ടറി പരിശോധനയിൽ കോവിഡ്-19 സ്ഥിരീകരിക്കൽ.
പ്രകടമായ രോഗലക്ഷണങ്ങൾ
രോഗം ബാധിച്ചവർക്ക് പനി , [[വരണ്ട' ചുമ ജലദോഷം , മണവും രുചിയും നഷ്ടമാവൽ, ക്ഷീണം, തലവേദന, വയറിളക്കം, ദഹനപ്രശ്നങ്ങൾ, വയർ കമ്പിക്കൽ ]] അല്ലെങ്കിൽ ശ്വാസതടസ്സം വഉൾപ്പെടെയുള്ള ലക്ഷണങ്ങൾ കാണാറുണ്ട്.
ഇത്തരം ലക്ഷണമില്ലാത്തവരുമുണ്ട്.
വയറിളക്കം അല്ലെങ്കിൽ ശ്വാസകോശരോഗ ലക്ഷണങ്ങൾ (തുമ്മൽ, മൂക്കൊലിപ്പ്, തൊണ്ടവേദന) കാണപ്പെടാം.
രോഗബാധകൾ, ന്യുമോണിയ, ഒന്നിലധികം അവയവങ്ങളുടെ പരാജയം, മരണം എന്നിവയിലേക്ക് പുരോഗമിക്കാം.
ലോകാരോഗ്യ സംഘടനയുടെ നയം പ്രകാരം 1 മുതൽ 14 ദിവസം വരെ ഇൻകുബേഷൻ കാലമായി കണക്കാക്കപ്പെടുന്നു.
ഇടത്തരം ഇൻകുബേഷൻ 5- 6 ദിവസമാണ്.
ഒരു പഠനത്തിൽ ഇൻകുബേഷൻ കാലയളവ് 27 ദിവസം വരെ നീണ്ടുനിൽക്കുന്ന അപൂർവ്വതയും കണ്ടെത്തിയിട്ടുണ്ട്.
രോഗം സ്ഥിരീകരിച്ച കേസുകളിൻമേൽ ലോകാരോഗ്യ സംഘടനയുടെ അവലോകനത്തിൽ ഇനിപ്പറയുന്ന സാധാരണ ലക്ഷണങ്ങളും  സൂചിപ്പിച്ചിരിക്കുന്നു: പനി (87.9% കേസുകൾ), വരണ്ട ചുമ (67.7%), ക്ഷീണം (38.1%), കഫം ഉത്പാദനം (33.4%), ശ്വാസം മുട്ടൽ (18.6%),  തൊണ്ടവേദന(13.9%), തലവേദന (13.6%), മയാൽജിയ (പേശീവേദന) അല്ലെങ്കിൽ അർത്രാൽജിയ (സന്ധിവേദന)  ( (14.8%), മരവിപ്പ് (11.4%), ഓക്കാനം അല്ലെങ്കിൽ ഛർദ്ദി (5.0%), മൂക്കൊലിപ്പ് (4.8%), വയറിളക്കം (3.7 %), രക്തം ചുമയ്ക്കുന്നത് (0.9%), വൈറസ് ശരീരത്തിലെത്തിയ ആൾക്കാരിൽ 97.5% പേർക്ക് 11.5 ദിവസങ്ങൾക്കകം ലക്ഷണങ്ങൾ പ്രകടമാകും.
ക്വാറന്റൈൻ പൂർത്തിയാക്കി  പുറത്തെത്തിയവരിൽ 10000 പേർക്ക് 101 പേർ എന്ന കണക്കിൽ വീണ്ടും രോഗലക്ഷണങ്ങൾ കണ്ടേക്കാം.
19 വയസിന് താഴെയുള്ളവരിൽ 2.5 പേർ എന്ന കണക്കിനാണ് രോഗം അല്പമെങ്കിലും മൂർച്ഛിക്കുന്നത്.
സാധ്യതയുള്ള കോവിഡ് 19 രോഗത്തിന്റെ ലക്ഷണങ്ങളിൽ ഗന്ധമില്ലായ്മയെയും (അനോസ്മിയ) ഉൾപ്പെടുത്തിയിരിക്കുന്നു.
ചില വ്യക്തികൾക്ക് കോവിഡ് ബാധയേറ്റാൽ രുചിയും മണവും തിരിച്ചറിയാനാകാത്തതിന്റെ പ്രാഥമിക കാരണങ്ങൾ ഹാർവാർഡ് മെഡിക്കൽ സ്കൂളിലെ ഗവേഷകർ കണ്ടെത്തി .
ഗന്ധമറിയാൻ സഹായിക്കുന്ന മൂക്കിനുള്ളിലെ സംവേദകോശങ്ങൾക്ക് താങ്ങായി നിൽക്കുന്ന ചില കോശങ്ങളെ കോവിഡ് 19 വൈറസ് ബാധിക്കുന്നു എന്നായിരുന്നു കണ്ടെത്തൽ.
മൂക്കിൽ നിന്നും മസ്തിഷ്കത്തിലേയ്ക് ക് ഗന്ധസന്ദേശങ്ങൾ കൈമാറുന്നതിന് ഇത്തരം സഹായകോശങ്ങൾ ആവശ്യമാണ്.
ഗന്ധസന്ദേശങ്ങളെ ഉത്പാദിപ്പിക്കുന്ന സംവേദന്യൂറോണുകൾക്ക് ഉപാപചയപരവും ഘടനാപരവുമായ പിൻതാങ്ങ് നൽകുന്ന സസ്റ്റെന്റാക്കുലാർ കോശങ്ങളുടെ ഉപരിതലത്തിലും നശിപ്പിക്കപ്പെടാവുന്ന ഗന്ധഎപ്പിത്തീലിയ കലകളെ പുനഃസ്ഥാപിക്കുന്ന ബേസൽ കോശങ്ങളിലും വൈറസുകളെ പ്രവേശിപ്പിക്കുന്നതിന് സഹായിക്കുന്ന ACE2 (ആൻജിയോടെൻസിൻ കൺവേർട്ടിംഗ് എൻസൈം-2) സ്വീകരണികളെ അഥവാ ഗ്രാഹികളെ കണ്ടെത്തി.
എന്നാൽ ഇത്തരം ഗ്രാഹികളെ അഥവാ സ്വീകരണികളെ ഗന്ധസന്ദേശമുണ്ടാക്കുന്ന സംവേദ ന്യൂറോൺ കോശങ്ങൾ ഉണ്ടാക്കുന്നില്ല എന്നത് കൗതുകകരമായ വസ്തുതയാണ്.
അതിനാൽത്തന്നെ മൂക്കിനുള്ളിലെ ഗന്ധഗ്രാഹികളായ ന്യൂറോണുകളെയല്ല, മറിച്ച് ഇത്തരം സംവേദകോശങ്ങളെ സഹായിക്കുന്ന കോശങ്ങളെയാണ് കോവിഡ് 19 വൈറസ് ബാധിക്കുന്നത് എന്ന് ഗവേഷണത്തിലൂടെ തെളിഞ്ഞു.
രോഗം തിരിച്ചറിയൽ
2019 ഡിസംബർ 31 ന് ചൈനയിലെ ഹ്യൂബൈ പ്രവിശ്യയിലെ വുഹാൻ പട്ടണത്തിൽ നിരവധിപേരിൽ ന്യൂമോണിയ രോഗബാധ സ്ഥിരീകരിച്ചു.
തുടക്കത്തിൽ രോഗബാധയുടെ കൃത്യമായ കാരണം കണ്ടെത്താനായില്ല.
2020 ജനുവരി 9 ന് ചൈനയിലെ സെന്റർ ഫോർ ഡിസീസ് കൺട്രോൾ ആന്റ് പ്രിവെൻഷൻ പുതിയ ഒരിനം കൊറോണാവൈറസ് (നോവൽ കൊറോണാവൈറസ്) ആണ് ഈ രോഗം പൊട്ടിപ്പുറപ്പെടാൻ കാരണമെന്ന് വിശദീകരിച്ചു.
അവിടെ നിന്ന് വിവിധ രാജ്യങ്ങളിലേക്ക് രോഗം സംക്രമിച്ചു.
2020 ജനുവരി 30 ന് ലോകാരോഗ്യസംഘടന 2019 (വൈറസിനെ തിരിച്ചറിഞ്ഞ വർഷം), N (=new), coV (= കൊറോണാവൈറസ് ഫാമിലി) എന്നിവ ചേർത്ത് വൈറസിന് 2019-nCoV എന്ന പേരുനൽകി.
2020 ഫെബ്രുവരി 11 ന് ഇന്റർനാഷണൽ കമ്മിറ്റി ഓൺ ടാക്സോണമി ഓഫ് വൈറസസ് (ICTV) വൈറസിനെ സിവിയർ അക്യൂട്ട് റെസ്പിറേറ്ററി സിൻഡ്രോം കോറോണവൈറസ് 2 (SARS-CoV-2) എന്ന് പേരുനൽകി.
തുടർന്ന് ലോകാരോഗ്യസംഘടന ഈ വൈറസ് രോഗത്തെ കോവിഡ്-19 (= Coronavirus disease 2019) എന്ന് നാമകരണം ചെയ്തു.
മനുഷ്യനെ ബാധിക്കുന്ന കൊറോണവൈറസുകളിൽ ഏഴാമത്തേതാണ് Sars-coV-2 വൈറസ്.
കാരണം SARS-covid-2 - ആറ്റോമിക് മാകൃകാ ചിത്രം
സിവിയർ അക്യൂട്ട് റെസ്പിറേറ്ററി സിൻഡ്രോം കൊറോണ വൈറസ് 2 (SARS-CoV-2) ആണ് ഈ രോഗത്തിന് കാരണം.
ഇത് 2019 ലെ നോവൽ കൊറോണ വൈറസ് (2019-nCoV) ന് കാരണമായി.
ചുമ , തുമ്മൽ എന്നിവയിൽ നിന്നുള്ള ശ്വസന തുള്ളികൾ വഴിയാണ് വൈറസ് പ്രാഥമികമായി ആളുകൾക്കിടയിൽ പടരുന്നത്.
ഈ വൈറസ് മൃഗങ്ങളിൽ നിന്ന് ഉത്ഭവിച്ചതാണെന്നു കരുതപ്പെടുന്നു.
ചൈനീസ് സർക്കാർ പുറത്തുവിട്ട ആദ്യത്തെ 72,314 കേസുകളെക്കുറിച്ചുള്ള ഒരു എപ്പിഡെമോളജിക്കൽ പഠനം, 2019 ഡിസംബറിൽ പൊട്ടിപ്പുറപ്പെടുന്നതിന് "തുടർച്ചയായ പൊതു സ്രോതസ്സ്" ഉണ്ടായിരിക്കാമെന്ന് അഭിപ്രായപ്പെട്ടു, ഇത് ഹുവാനൻ സീഫുഡ് മൊത്തവ്യാപാര വിപണിയിൽ നിരവധി മൃഗങ്ങളിൽ നിന്ന് സംഭവിച്ചതായി സൂചിപ്പിക്കുന്നു.
2020 ജനുവരി ആദ്യം അണുബാധയുടെ പ്രാഥമിക ഉറവിടം മനുഷ്യനിൽ നിന്ന് മനുഷ്യരിലേക്ക് പകരുന്നതായി മാറി.
പോസ്റ്റുമോർട്ടത്തിനായി ശേഖരിച്ച ശ്വാസകോശ സാമ്പിളുകൾ പ്രകാരം, ശ്വാസകോശ ചിത്രം പഠനവിധേയമാക്കിയപ്പോൾ കണ്ടത്, ഇത്, അക്യൂട്ട് റെസ്പിറേറ്ററി ഡിസ്ട്രസ് സിൻഡ്രോം (ARDS) പോലെയാണ്.
രോഗനിർണയം COVID-19 നായുള്ള സിഡിസി ലബോറട്ടറി ടെസ്റ്റ് കിറ്റ്
ലോകാരോഗ്യസംഘടന ഈ രോഗത്തിനായി നിരവധി ടെസ്റ്റിംഗ് പ്രോട്ടോക്കോളുകൾ പ്രസിദ്ധീകരിച്ചു.
പരിശോധനയ്ക്ക്  തത്സമയ റിവേഴ്സ് ട്രാൻസ്ക്രിപ്ഷൻ-പോളിമറേസ് ചെയിൻ റിയാക്ഷൻ (RT-PCR) ഉപയോഗിക്കുന്നു.
തൊണ്ടയിൽ നിന്ന് എടുത്ത സ്രവ സാമ്പിളുകളിൽ ആണ് പരിശോധന നടത്തുന്നത്.
ഫലങ്ങൾ സാധാരണയായി ഏതാനും മണിക്കൂറുകൾക്കുള്ളിൽ ലഭ്യമാണ്.
എങ്കിലും വികസ്വര രാജ്യങ്ങളിൽ ടെസ്റ്റിങ്ങ് ലാബുകളുടെ അപര്യാപ്തത മൂലം  കൂടൂതൽ സമയം വേണ്ടിവരാറുണ്ട്.
രക്തസാമ്പിളുകളിലും പരിശോധന നടത്താം, പക്ഷേ ഇവയ്ക്ക് രണ്ടാഴ്ചയ്ക്കുള്ളിൽ എടുത്ത രണ്ട് രക്ത സാമ്പിളുകൾ ആവശ്യമാണ്, ഫലങ്ങൾ ഉടനടി ലഭ്യമല്ല.
ലോകമെമ്പാടുമുള്ള ലബോറട്ടറികൾക്ക് വൈറസ് ബാധയെ കണ്ടെത്തുന്നതിനായി പിസിആർ പരിശോധനകൾ സ്വതന്ത്രമായി വികസിപ്പിക്കാൻ കഴിയും.
ന്യൂക്ലിക് ആസിഡ് അടിസ്ഥാനമാക്കിയുള്ള ടെസ്റ്റുകളും ആന്റിബോഡി ടെസ്റ്റ് കിറ്റുകളും ഉപയോഗിച്ച് COVID-19 പരിശോധന നടത്താം.
വുഹാൻ സർവകലാശാലയിലെ സോങ്‌നാൻ ഹോസ്പിറ്റൽ പുറത്തിറക്കിയ ഡയഗ്നോസ്റ്റിക് മാർഗ്ഗനിർദ്ദേശങ്ങൾ ക്ലിനിക്കൽ സവിശേഷതകളെയും എപ്പിഡെമോളജിക്കൽ അപകടസാധ്യതയെയും അടിസ്ഥാനമാക്കി അണുബാധകൾ കണ്ടെത്തുന്നതിനുള്ള മാർഗ്ഗങ്ങൾ നിർദ്ദേശിച്ചു.
രോഗബാധിതപ്രദേശങ്ങളിലേക്കുള്ള യാത്രയുടെ ചരിത്രം അല്ലെങ്കിൽ മറ്റ് രോഗബാധിതരായ രോഗികളുമായി സമ്പർക്കം പുലർത്തിയതിന്റെ ചരിത്രം എന്നിവക്കു പുറമെ പനി, ന്യുമോണിയയുടെ സാധ്യത, സാധാരണയിൽ കുറഞ്ഞ വെളുത്ത രക്താണുക്കളുടെ എണ്ണം അല്ലെങ്കിൽ ലിംഫോസൈറ്റുകളുടെ എണ്ണം തുടങ്ങിയ ലക്ഷണങ്ങളുള്ളവരെ നിരീക്ഷണവിധേയമാക്കുന്നു.
ഇതുവരെ വൈറസ് ഘടകങ്ങളെ ഗർഭിണികളിൽ അമ്നിയോട്ടിക് ദ്രവത്തിലോ, മുലപ്പാലിലോ കണ്ടെത്തിയിട്ടില്ല.
രോഗം മൂർച്ഛിക്കുന്നത്
50 ഉം അതിൽക്കൂടുതലും പ്രായമായവർക്ക് മറ്റുള്ളവരെ അപേക്ഷിച്ച് അങ്ങേയറ്റം രോഗാതുരമായ അവസ്ഥയിലെത്തിച്ചേരാൻ രണ്ടരയിരട്ടി സാധ്യതയുണ്ട്.
തീവ്രമായ രോഗം എന്നതുകൊണ്ട് വിവക്ഷിക്കുന്നത് ശ്വാസമെടുക്കാൻ ബുദ്ധിമുട്ടുണ്ടായശേഷം മിനിറ്റിൽ മുപ്പതോ അതിലധികമോ തവണ കൃത്രിമശ്വാസം നൽകേണ്ടിവരുമ്പോഴും രക്തത്തിൽ ഓക്സിജന്റെ അളവ് വളരെ താഴുകയും 24 മുതൽ 48 മണിക്കൂറിനകം ശ്വാസകോശത്തിന്റെ പ്രവർത്തനക്ഷമത 50 ശതമാനത്തിലേറെ കുറയുമ്പോഴുമാണ്.
ഉയർന്ന രക്തസമ്മർദം, പ്രമേഹം, ഹൃദയവൈകല്യങ്ങൾ എന്നിവയുള്ളവർക്ക് രോഗസാധ്യത രണ്ടുമുതൽ മൂന്നുവരെ ഇരട്ടിയാകും.
ക്രോണിക് ഒബ്സ്ട്രക്ടീവ് പൾമണറി ഡിസോർഡർ ഉള്ളവർക്ക് രണ്ടര മുതൽ 11 വരെ ഇരട്ടി രോഗമൂർച്ഛാസാധ്യതയുണ്ട്.
കോവിഡ് ബാധിതരുടെ രക്തം കട്ടപിടിക്കാനുള്ള സാധ്യത വർധിക്കുന്നതായി കണ്ടെത്തിയിട്ടുണ്ട്.
കാലുകളിലെ ആഴത്തിലുള്ള സിരകളിൽ ഇത്തരം രക്തക്കട്ടകൾ ഉണ്ടാവാനും രോഗം മാറി വരുന്ന സമയത്ത് അവ ചലിച്ച് ഹൃദയം, ശ്വാസകോശം, തലച്ചോറ് തുടങ്ങിയ പ്രധാന അവയവങ്ങളിലേക്കുള്ള രക്തചംക്രമണം തടസപ്പെടുത്തുന്ന ഈ ചലിക്കുന്ന രക്തക്ക ട്ടകൾ, ഹാർട്ട് അറ്റാക്ക്, പൾ മനറി എംബോളിസം, പക്ഷാഘാതം മുതലായ സങ്കീർണ്ണ പ്രശ്നങ്ങൾ ഉണ്ടാക്കി മരണം വരെ സംഭവിക്കുവാനിടയുണ്ട്.
കൂടാതെ നെഞ്ചിലെയും വാരിയെല്ലുകൾക്കിടയിലെയും തരുണാസ്ഥികൾക്ക്‌ വീക്കം എന്ന സങ്കീർണ്ണതയും രോഗം മാറി വരുന്നവർക്ക് ബുദ്ധിമുട്ട് ഉണ്ടാക്കാം.
കോവിഡ് മാറിയ ശേഷവും മാസങ്ങൾ നീണ്ടു നില്ക്കുന്ന നീണ്ട കോവിഡ് എന്ന അവസ്ഥ പലരിലും ഉണ്ട്.
സന്ധിവേദന,പേശിവേദന, നെഞ്ചുവേദന, ക്ഷീണം ,ഉറക്ക സംബന്ധമായ പ്രശ്നങ്ങൾ, ഉല്ക്കണ്ഠ, വിഷാദം എന്നിവയൊക്കെ ലോങ്ങ്കോവിഡ് എന്ന ഈ അവസ്ഥയുടെ ലക്ഷണങ്ങളാണ്.
മനുഷ്യരിൽ, കൊറോണ വൈറസ് അണുബാധയ്ക്ക് ചികിത്സിക്കാൻ ഒരു മരുന്നും ഇതുവരെ അംഗീകരിച്ചിട്ടില്ല.
ലോകമെമ്പാടും പലതരത്തിലുള്ള ചികിത്സാപദ്ധതികൾ മരുന്നുകൾ കണ്ടെത്തിവരുന്നു എങ്കിലും അവയൊന്നും കോറോണ വൈറസിനെ തുരത്താൻ ഫലപ്രദമല്ല.
സാധ്യതയുള്ള ചികിത്സകളെക്കുറിച്ചുള്ള ഗവേഷണം 2020 ജനുവരിയിൽ ആരംഭിച്ചു, നിരവധി ആൻറിവൈറൽ മരുന്നുകൾ ഇതിനകം ക്ലിനിക്കൽ പരീക്ഷണങ്ങളിലാണ്.
പൂർണ്ണമായും പുതിയ മരുന്നുകൾ വികസിപ്പിക്കാൻ 2021 വരെ എടുക്കുമെങ്കിലും, പരീക്ഷിക്കപ്പെടുന്ന നിരവധി മരുന്നുകൾ മറ്റ് ആൻറിവൈറൽമരുന്നുകളുടെ വികസന സൂചനകളായി  ഇതിനകം അംഗീകരിച്ചിട്ടുണ്ട്.
പരീക്ഷിക്കപ്പെടുന്ന ആൻറിവൈറലുകളിൽ ക്ലോറോക്വിൻ, ദാറുനാവിർ, ഗാലിഡെസിവിർ, ഇന്റർഫെറോൺ ബീറ്റ,    ലീഗ് , തുടങ്ങിയവയുണ്ട്.
വൈറസിലെ ആർ.എൻഎ.
ഡിപെൻഡന്റ് ആർ.എൻ.എ പോളിമെറേയ്സ് എന്ന രാസാഗ്നി (അഥവാ നോൺ-സ്ട്രക്ചറൽ പ്രോട്ടീൻ- nsp12)യാണ് വൈറസിന്റെ ആർ.എൻ.എ യെ മനുഷ്യകോശങ്ങളിൽ രൂപപ്പെടുത്തുന്നതിനുതകുന്നത്.
അതിനാൽ ഈ രാസാഗ്നിയെ തടയുന്ന റെംഡെസിവിർ (remdesivir) എന്ന ആന്റിവൈറൽ മരുന്ന് കോവിഡ്-19 രോഗചികിത്സയ്ക്ക് പ്രയോഗിച്ചുവരുന്നു.
ഹൈഡ്രോക്സിക്ലോറോക്വിൻ
പ്ലാക്വിനിൽ (Plaquenil ) എന്ന വ്യാപാരനാമത്തിൽ വിൽക്കപ്പെടുന്ന ഹൈഡ്രോക്സിക്ലോറോക്വിൻ (HCQ) കൊറോണ വൈറസ് രോഗം 2019 (COVID-19) നുള്ള പരീക്ഷണാത്മക ചികിത്സയിൽ  ഉപയോഗിക്കുന്നു.
വളരെയേറെ പാർശ്വഫലങ്ങൾ ഉള്ളതിനാൽ, ഒരു ആരോഗ്യവിദഗ്ദന്റെ നിർദ്ദേശപ്രകാരം മാത്രമേ ഇതുപയോഗിക്കാവൂ.
കൊറോണ വൈറസ് രോഗം 2019 ബാധിതരെ ചികിൽസിക്കുന്നതിന് പരീക്ഷണാടിസ്ഥാനത്തിൽ ഇന്റർഫെറോൺ ആൽഫ -2 ബി. ഉപയോഗിച്ചുവരുന്നു.
പ്രതിരോധം രോഗപ്രതിരോധത്തിന് അവലംബിക്കുന്ന "ഫ്ലാറ്റൻ ദ കർവ്" എന്ന രീതി
ആഗോള ആരോഗ്യ സംഘടനകൾ അണുബാധയ്ക്കുള്ള സാധ്യത കുറയ്ക്കുന്നതിനുള്ള പ്രതിരോധ നടപടികൾ പ്രസിദ്ധീകരിച്ചു.